Unionin tuomioistuimen määräys (kuudes jaosto) 9.2.2012 – Lorenzo Martínez vastaan Junta de Castilla y León

(asia C‑556/11)

Työjärjestyksen 104 artiklan 3 kohdan ensimmäinen alakohta − Sosiaalipolitiikka – Direktiivi 1999/70/EY− Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemän määräaikaista työtä koskevan puitesopimuksen 4 lausekkeen 1 kohta – Määräaikaiset työsopimukset julkisella sektorilla – Muu kuin yliopisto-opetus – Ammatillisen täydennyskoulutuksen perusteella kuuden vuoden työskentelyn jälkeen maksettava lisä – Määräaikaiseen virkasuhteeseen palkatuille opettajille ei myönnetä kyseistä lisää – Syrjintäkiellon periaate

1. Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Työehdot – Käsite – Ammatillisen täydennyskoulutuksen perusteella maksettava lisä kuuluu työehtojen käsitteeseen – Velvollisuus soveltaa syrjintäkiellon periaatetta (Neuvoston direktiivin 1999/70 liitteessä olevan 4 lausekkeen 1 kohta) (ks. 38–40 kohta)

2. Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Samaa työtä tekevät työntekijät – Saman työn käsite – Toisiinsa rinnastettavassa tilanteessa olevat työntekijät – Arviointiperusteet – Työn luonne, koulutukseen pääsyn edellytykset ja työolot – Kansallisen tuomioistuimen harkintavalta (Neuvoston direktiivin 1999/70 liitteessä olevan 3 lausekkeen 2 kohta) (ks. 42–46 kohta)

3. Sosiaalipolitiikka – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemä määräaikaista työtä koskeva puitesopimus – Direktiivi 1999/70 – Erilaisen kohtelun oikeuttavat asialliset syyt – Käsite – Erilaista kohtelua ei voida oikeuttaa pelkästään sillä, että kansallisessa säännöksessä säädetään siitä (Neuvoston direktiivin 1999/70 liitteessä olevan 4 lausekkeen 1 kohta) (ks. 40, 47–50 ja 54 kohta sekä määräysosa)

Aihe

Ennakkoratkaisupyyntö – Juzgado Contencioso – Administrativo de Valladolid – Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (EYVL L 175, s. 43) liitteessä olevan 4 lausekkeen tulkinta – Syrjintäkiellon periaate – Opetushenkilöstölle kuuden vuoden virantoimituksen jälkeen ammatillisen täydennyskoulutuksen perusteella maksettu palkan lisä – Palkan lisä myönnetään ainoastaan vakinaisille virkamiehille

Ratkaisu

18.3.1999 tehdyn määräaikaista työtä koskevan puitesopimuksen, joka on Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY liitteessä, 4 lausekkeen 1 kohtaa on tulkittava siten, että se on esteenä pääasiassa kyseessä olevan kaltaiselle kansalliselle lainsäädännölle, jossa kuusi vuotta kestäneen työskentelyn jälkeen ammatillisen täydennyskoulutuksen perusteella myönnettävä palkan lisä on varattu tälle perusteltuja syitä esittämättä ainoastaan vakinaisiin virkasuhteisiin palkatuille opettajille ja rajattu tämän oikeuden ulkopuolelle määräaikaisissa virkasuhteissa toimivat opettajat, vaikka nämä työntekijäryhmät ovat kyseisen lisän osalta toisiinsa verrattavissa tilanteissa.